  Майя Бывальцева 4-тӥ куарусёнлы Удмуртиын коронавирус инфекциен черлан 49 выль учыръёсты пусйизы. Сос ярысь элькун тӧролэн но квалтэтлэн «ВКонаткте» мерлыко вотэсысь огиназы ивортӥзы. Выль черламъёс пӧлын Ижкарысь 16 адями, Воткаысь – тямысь, Шаркан ёросысь – сизьым, Дэри ёросысь – вить, Пичи Пурга но Ална ёросъёсысь – быдэн куинь, Вавож, Эгра но Кизнер ёросъёсысь – быдэн кык, Можгаысь – одӥг адями. 50 адями йӧназ. Кык мурт кулӥз – 78 но 82 аресъем кышномуртъёс. Туннэ нуналлы Удмуртиын выль коронавирус инфекциен черлан 3 сюрс 392 учыр лабораториосын зэматэмын. 2 сюрс 764 адями йӧназ, 68 мурт кулӥз. Али 31-езлэн висисьёслэн тазалыксы секыт лыдъяське. Тулыспалысен элькунын коронавируслы 287 сюрс 103 эскеронъёс ортчытӥзы, берло нунал ӵоже – 3 сюрс 658.  Тегъёс: Тазалык Ижкар висён Удмуртия коронавирус  